bolesť hrdla
Dobrý deň. Užívam alvesco a pp Atrovent, som po zapale priedušiek. Preliečena Klerimedom. Stále mám hlieny v hrdle, beriem Solmucol. Som zachrípnuta a bolia ma hlasivky. Môžem si kúpiť aescin alebo poradíte mi niečo iné? Ďakujem
Dobrý deň,
ďakujeme za Vašu otázku.
Na utlmenie silnej bolesti hrdla sú vhodné pastilky
Strepfen
. Je to liek, ktorý obsahuje účinnú zložku flurbiprofen, ktorý patrí do skupiny liekov známych ako nesteroidné protizápalové lieky (NSAID). Tieto lieky pomáhajú tlmiť zápal (opuch), bolesť a znižujú teplotu.Liek zmierňuje bolesť a opuch hrdla, ktoré sprevádzajú zápalové a infekčné ochorenia horných dýchacích ciest bakteriálneho alebo vírusového pôvodu. Pri prechladnutí prináša úľavu od bolesti v krku spojenú zvyčajne s bolestivým prehĺtaním a zmierňuje zápalový opuch hrdla. Používa ako podporná liečba pri liečbe angíny a zápalu hrdla. Dospelí a deti nad 12 rokov môžu užívať 1 pastilku každých 3 - 6 hodín podľa potreby.
Liečbu možno podporiť aj užívaním sirupu
Dr. Max Islandský lišajník
. Prípravok sa používa na ochranu a zvlhčenie sliznice ústnej dutiny a hrdla. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku. Dospelí môžu užívať 10 ml sirupu 3-4 krát denne, podľa potreby.
V prípade, že ťažkosti nuestúpia do niekoľkých dní, alebo sa zhoršia, je potrebná opätovná návšteva lekára.
Prajem pekný zvyšok dňa.
S pozdravom,
PharmDr. Anna Pacalajová